Boervolk Erfenis Bewaring, registrasie nommer 2014/029430/08, is ’n nie-winsgewende maatskappy wat gestig is vir die bewaring van die Boervolk se erfenis.
Die uitvoerende raad onderneem:
Om met die gesag van Republikeinse beginsels te bestuur.
Om die Boererfenisse te bestuur en bewaar namens die Boervolk.
Die Boervolk sal lede afvaardig uit die Boervolk vir die bewaring en bestuur van Boererfenisse.
Hierdie lede moet die Boervolk dien met suiwer Boerwaardes en beginsels op ‘n deursigtige wyse, met volle verantwoordelikheid teenoor die Boervolk.
Die lede van die Boervolk sal saam met SAEHA (Suid Afrikaanse Erfenis Hulpbron Agentskap) en ander belanghebbende rolspelers saamwerk, met onderlinge respek.
Daar sal ook met ander belanghebbende swart bewaringsorganisasies saam gewerk word, vir die herstel van gemeenskaplike erfenisse soos swart konsentrasiekamp terreine en begraafplase.
Net so ook sal daar saamgewerk word met die belanghebbende organisasies vir die bewaring van die Britse begraafplase asook die grafte op die slagvelde.
Die belangrikste doelstelling is om hierdie Boererfenisse te bestuur, benut, onderhou en bewaar vir die nageslag.
Die Boervolk erfenisse van historiese belang is:
• Alle konsentrasiekamp terreine en konsentrasiekamp begraafplase met inbegrip van
bondgenote en gedenkwaardighede, as gemeenskaplike erfenisse.
• Slagveld terreine en slagveld begraafplase
• Burger grafte
• Historiese oudhede en dergelike voorwerpe
• Kultuurterreine, kultuursimbole en Volksgebruike
• Krygsgevangene kampe met hulle begraafplase
• Alle Voortrekkererfenisse
• Boerondersteuners gedenkplekke
• Boereie naam en Waardes ensovoorts
Die lys is vanselfsprekend nie volledig nie en bly oop vir byvoegings.
Die hoofdoel en belang is binne die grense van die Boere Republieke naamlik Transvaal en Oranje Vrystaat, maar sluit nie die Boererfenisse buite die grense uit nie.
Posted May 19, 2014 at 3:05 pm | Permalink
ek doen self sulke werk soos julle en sal graag wil deel word
Baie dankie vir U belangstelling in die Boervolk se erfenis. Ons plaas U epos adres op die epos lys sodat U gereeld inligting kan ontvang.
Posted June 6, 2014 at 4:20 pm | Permalink
Hiermee. Bied ek ook hulp aan met tikwerk van grondwet. Dit sal vir my n eer wees.
Posted June 6, 2014 at 6:34 pm | Permalink
Baie dankie vir die hulp dit word opreg waardeer.
Posted June 8, 2014 at 8:54 pm | Permalink
Dankie dat julle die erfenis van ons Boervolk bewaar, en vir die werk wat julle reeds mee besig is. As ‘n ware Boer, waardeer ek dit regtig. Ek het ‘n paar historiese geboue, monumente en begraafplase in Bloemfontein se name wat ek graag onder ons beheer wil plaas. Sommige word op die oomblik deur die Regering gebruik, maar ek sal met graagte die bestuur van hierdie erfenisse wil behartig, en ook ‘n komitee aanstel daarvoor. As daar reeds ‘n plaaslike komitee hiervoor is sal ek met graagte met hulle saamwerk.
Dit sal ‘n baie goeie ding wees as daar iemand in Bloemfontein soos Uself is wat na die erfenisse wil omsien, ons sal U per epos kontak.
Posted July 2, 2014 at 6:49 am | Permalink
Goeiedag Francois Putter.
Ons het twee eposte aan U gestuur maar geen terugvoering ontvang nie. Kan U ons asseblief kontak by info@boervolkerfenisbewaring.co.za
Stuur asseblief vir ons U telefoon nommer, verkieslik ‘n landlyn indien U een het sodat ons U kan skakel.
Groete uit Europa. Ek vanaand op Boervolk Radio via Internet van julle te hore gekom. Kan julle my asb. ook op hoogte van al jul werk hou. Ek leer graag meer van my volk se geskiedenis. Dankie.